80 के दशक में कहा जाता था कि इंडस्ट्री में बस दो ही शेर हैं. एक धर्मेंद्र और दूसरे राज कुमार. धर्मेंद्र जहां जरूरत पड़ने पर हाथ-पैर का इस्तेमाल भी करने लगते थे वहीं राज कुमार अपनी बातों से ही दुश्मनों को धुल चटा देते थे. दोनों का खौफ इंडस्ट्री पर इस कदर छाया हुआ था कि दूसरे अभिनेता उनसे दूर रहने में ही भलाई समझते थे. 1989 में राज एन सिप्पी की फिल्म ‘शहजादे’ के सेट पर इन दोनों शेरो का आमना-सामना हो ही गया. राज कुमार की किसी बात पर नाराज धर्मेंद्र ने उन्हें जान से मारने की धमकी दे डाली लेकिन राज कुमार भी राज कुमार थे. उन्होंने धर्मेंद्र से कुछ ऐसा कहा कि धर्मेंद्र अपना जख्म ही सहलाते रह गए.